13)

pielikuma M.A.901. punktu groza šādi: i) punkta a) apakšpunktu aizstāj ar šādu: “a) Gaisa kuģa lidojumderīguma pārbaudes sertifikātu izsniedz atbilstoši III papildinājuma noteikumiem (EASA 15.a, 15.b vai 15.c veidlapa) pēc lidojumderīguma pārbaudes apmierinošas pabeigšanas. Lidojumderīguma pārbaudes sertifikāts ir derīgs vienu gadu.”; ii) pievieno šādu l) apakšpunktu: “l) ELA1 gaisa kuģiem, kas nav iesaistīti komerciālos pārvadājumos, 145. daļas vai M.A. iedaļas F apakšdaļas tehniskās apkopes organizācijas, kas veic tehniskās apkopes programmā paredzētās ikgadējās apskates, var – ja tām ir attiecīgs apstiprinājums – veikt lidojumderīguma pārbaudi un izdot attiecīgo lidojumderīguma pārbaudes sertifikātu, ja ir ievēroti šādi nosacījumi: 1. organizācija ieceļ lidojumderīguma pārbaudes personālu, kas atbilst visām turpmāk minētajām prasībām: a) lidojumderīguma pārbaudes personālam ir sertificējošā personāla atļauja attiecīgajam gaisa kuģim; b) lidojumderīguma pārbaudes personālam ir vismaz trīs gadu pieredze sertificējošā personāla statusā; c) lidojumderīguma pārbaudes personāls ir neatkarīgs no tā gaisa kuģa lidojumderīguma uzturēšanas procesa, kurš tiek pārbaudīts, vai arī šim personālam ir vispārēja atbildība par visa pārbaudāmā gaisa kuģa lidojumderīguma uzturēšanas vadības procesu; d) lidojumderīguma pārbaudes personāls ir ieguvis zināšanas par tām šā pielikuma (M daļa) daļām, kas attiecas uz lidojumderīguma uzturēšanas vadību; e) lidojumderīguma pārbaudes personāls ir ieguvis pārbaudītas zināšanas par tehniskās apkopes organizācijas procedūrām, ko piemēro, veicot lidojumderīguma pārbaudes un izdodot lidojumderīguma pārbaudes sertifikātu; f) kompetentā iestāde lidojumderīguma pārbaudes personālu ir oficiāli atzinusi pēc tam, kad šis personāls kompetentās iestādes uzraudzībā vai šīs organizācijas lidojumderīguma pārbaudes personāla pārraudzībā ir veicis lidojumderīguma pārbaudi, ievērojot kompetentās iestādes apstiprinātu procedūru; g) lidojumderīguma pārbaudes personāls pēdējos divpadsmit mēnešos ir veicis vismaz vienu lidojumderīguma pārbaudi; 2. lidojumderīguma pārbaudi veic tajā pašā laikā, kad tiek veikta ikgadējā tehniskās apkopes programmā paredzētā apskate, un to veic tā pati persona, kas veic šādu ikgadējo apskati, ar iespēju izmantot M.A.710. punkta d) apakšpunktā iekļauto noteikumu, kas paredz, ka lidojumderīguma pārbaudi var veikt 90 dienas agrāk; 3. lidojumderīguma pārbaudes ietvaros tiek veikta pilnīga dokumentēta pārbaude saskaņā ar M.A.710. punkta a) apakšpunktu; 4. lidojumderīguma pārbaudes ietvaros tiek veikts fizisks gaisa kuģa apsekojums saskaņā ar M.A.710. punkta b) un c) apakšpunktu; 5. lidojumderīguma pārbaudes sertifikāta EASA 15.c veidlapu tehniskās apkopes organizācijas vārdā izdod persona, kas veica lidojumderīguma pārbaudi, tiklīdz šī persona ir pārliecinājusies par to, ka: a) lidojumderīguma pārbaude ir pabeigta un paveikta apmierinoši; un b) tehniskās apkopes programma ir pārskatīta saskaņā ar M.A.710. punkta ga) apakšpunktu; un c) nav konstatētas neatbilstības, kuras varētu apdraudēt lidojumu drošību; 6. izsniegtā lidojumderīguma pārbaudes sertifikāta kopiju 10 dienu laikā pēc tā izdošanas nosūta tās dalībvalsts kompetentajai iestādei, kurā gaisa kuģis ir reģistrēts; 7. reģistrācijas valsts kompetentā iestāde 72 stundu laikā tiek informēta par to, ja organizācija ir konstatējusi, ka lidojumderīguma pārbaude nav pārliecinoša, vai ja pārbaude atbilstīgi M.A.901. punkta l) apakšpunkta 5. punkta b) apakšpunktam liecina par tādām neatbilstībām gaisa kuģī, kuru cēlonis ir tehniskās apkopes programmas saturs; 8. tehniskās apkopes organizācijas rokasgrāmatā vai specifikācijās ir aprakstīts viss turpmāk minētais: a) procedūras, kas jāievēro, veicot lidojumderīguma pārbaudes un izdodot attiecīgo lidojumderīguma pārbaudes sertifikātu; b) to sertificējošā personāla darbinieku vārdi, kam atļauts veikt lidojumderīguma pārbaudes un izdot attiecīgo lidojumderīguma pārbaudes sertifikātu; c) procedūras, kas jāievēro, pārskatot tehniskās apkopes programmu.”;